GiliGold/VAD_KnessetCorpus huggingface dataset:
<טל שפי: עכשיו עוד יותר מסמרתי את עצמי מכוון שאם לפני שנהייתי נציגה מטעם איגוד העורכים בפורום הזה עוד נשים באו והתייעצו איתי היום אני צריכה להגיד להן, תקשיבי, ברגע שאת אומרת לי את נחשפת.
<טל שפי: בעיה.
<טל שפי: זאת אומרת - - -
עאידה תומא סלימאן: למה היא נחשפה?
<טל שפי: בגלל שהתפקיד שלי - - -
<ליאת קליין: דיווח של הממונה לפי החוק - - - כל דיווח שמגיע לממונה היא חייבת להעביר את זה - - - זה החוק, זה התקנון.
<טל שפי: כל הדבר הזה מסתובב סביב נקודה שקוראים לה חוסר רצון לקחת אחריות.
<טל שפי: תקראו לזה יחסי עובד מעביד, עבד, נוגס עבדים, חבר עם יותר כוח, חבר עם פחות כוח, אבל זה יורד לשם, זה עניין של כסף.
עאידה תומא סלימאן: אני רוצה לסכם את הדיון הזה אז משפט, משפט וזהו.
<אורית סוליציאנו: בזמנו, בתחילת הדרך, וזאת שאלה שאני מפנה למשרד התרבות וגם לנוכח מה שאת אומרת, הנושא של סנקציות, בזמנו דובר על כך, והייתה לנו שיחה על זה עם השרה מירי רגב, שהיות ומשרד התרבות מעניק תמיכות להפקות שונות שזוכות במכרזים של המשרד האם היה אפשר להתנות תמיכה בכך שתהיה את האמנה.
<אורית סוליציאנו: ולהיפך, האם יש מפיק שלא מוכן לקחת על זה אחריות שלא יקבל תמיכה.
<אורית סוליציאנו: כי כמו שאתן אומרות זה כסף - - - בזמנו בתחילת הדרך כשהתחיל כל המהלך הזה היה שיח עם שרת התרבות שמשרד התרבות הרי מעניק תמיכות להפקות שונות, כסף - - -
<אתי כהן: לא ישירות להפקה אלא לקרן.
<ליאת קליין: אבל זה לא יפתור את הבעיה של עובד מעביד.
עאידה תומא סלימאן: בואי תקצרי, מה את מציעה?
<אורית סוליציאנו: אני שואלת האם ניתן לייצר וגם אם לא קיים היום, שאלה אל מול משרד התרבות, סנקציה שגורם שלא תהיה לו את האמנה הזו או יחתום עליה לא יוכל לקבל כספים להפקה.
עאידה תומא סלימאן: אני לא בעד הצורה הזו של ה- - - אבל אפשר לדבר על זה - - - אני חושבת שכל הנושא של סנקציות כספיות או תמיכות כאלה או אחרות, אני יש לי דיון ארוך לא רוצה להכנס אליו עכשיו אבל אני הייתי נזהרת בבקשה הזו.
<ליאת קליין: אני רק אגיד בהקשר הזה שכן בדקנו את זה ברמה המשפטית מול משרד התרבות וגם המשנה ליועץ המשפטי לממשלה, בדקנו את זה, יש שם בעיות, ולכן זה לא קרה.
<ליאת קליין: אני רק אגיד משהו אחד, שאלתם למה הן לא מתלוננות ומה עוד אפשר לעשות.
<ליאת קליין: השאלה של הסנקציות היא נכונה ובשביל זה צריך מישהו שיהיה באמת המבוגר האחראי שמסרב להיות כזה כדי שלא יגידו שהוא מעביד.
<ליאת קליין: אבל אני חושבת שהציפייה, הרבה פעמים, ממש שאני פוגשת ומה שאני רואה יש איזשהי רוח חדשה שמדברת את זה בתוך התעשייה וזה גם בשלטים, וזה גם בדיבור וזה גם בהתכתבויות של האיגודים, זה נמצא שם בשטח.
<ליאת קליין: ואני חושבת שהרבה מאוד מהנשים שלא מתלוננות, מהסיבות שלהן, של הפחד, שזה תעשייה קטנה, מצפות שהשינוי יהיה דרך שינוי נורמות ולא דרך התלונה האישית שלהן.
<ליאת קליין: ולכן רוב האמנה מה שהיא עושה ומה שאנחנו עושות זה יצירת שינוי נורמות של איך מתנהגים על סט ומה עושים ומשם - - -
עאידה תומא סלימאן: תודה ליאת.
<יסמין קיני: אני רק רוצה להגיד לטל, שאני מסכימה עם המציאות שהיא מתארת, שהדיון חשוב לא פחות מהסנקציות.
<יסמין קיני: ולכאן מתחברת ההצעה שלי על מה שאתן העליתן, למה זה לא נמצא בחוזים שאנחנו חותמים עליהם.
<יסמין קיני: אני חושבת שזה חשוב שזה יהיה בתוך החוזים ואולי זה הערוץ.
<יסמין קיני: ואני רוצה גם להציע משהו שלא דובר עליו כאן וזה שהרבה מאוד מהאנשים שעובדים בתעשייה הזאת עובדים דרך סוכנים.
<יסמין קיני: הסוכנים הם אלה שעושים את המשא ומתן אל מול הגופים.
<טל שפי: מעטים.
<יסמין קיני: אני לא אומרת שזה פשוט, לא אמרתי שזה פשוט, אני גם אומרת שזה עוד גורם שנמצא שם ואני חושבת שאם אנחנו רוצות להכניס את זה לתוך החוזים זה צריך לעבור דרך הסוכנים, שזה יהיה חלק מהמשא ומתן.
<יסמין קיני: הסוכנים גם יודעים מי בעייתי ומי לא.
עאידה תומא סלימאן: אני חייבת להגיד שכל פעם שאנחנו נוגעים בנושאים האלה בתחומים שונים מתחומי גם התעסוקה וגם מהבחינה של לא רק תחומי התעסוקה אלא חלוקה של היום יום בחיים שלנו אנחנו מגלות עוד ועוד בעייתיות באיך ללכת עוד צעד ועוד צעד לכיוון ששמנו לעצמנו למגר את התופעה הזו ושהנשים ירגישו יותר בטוחות.
עאידה תומא סלימאן: אבל מצד שני אני מבינה את כל הבעייתיות הקיימת בתעשיית הקולנוע ואתן העליתן הרבה סוגיות.
עאידה תומא סלימאן: אבל בואו נתחיל מזה שיום לפני חתימת האמנה זאת הייתה מציאות אחרת.
עאידה תומא סלימאן: כלומר האמנה לא עשתה מהפכה אדירה ולא הביאה את הגאולה אבל היא עשתה משהו.
עאידה תומא סלימאן: אפשר להגיד אפילו שהייתה אבן שנזרקה לתוך מים שהיו שקטים עד עכשיו ועשתה מעגלים, ואני חושבת שצריך להרחיב את המעגלים האלה.
עאידה תומא סלימאן: ואני חושבת שלא היינו יושבות ומתחילות את הדיון מאיפה שהתחלנו היום אם אנחנו עדיין היינו במצב של לפני האמנה.
עאידה תומא סלימאן: אז בואו קודם כל גם נכיר בהישגים שנעשו וזה הישג שאפשר לזקוף אותו לכל הנשים שהיו מעורבות בזה, גם חברת הכנסת מיכל רוזין, גם איגוד מרכזי הסיוע, גם ליאת כשהיית באיגוד וגם בהמשך אחר כך.
מיכל רוזין: חייבים להגיד גם שרת התרבות ומשרד התרבות.
עאידה תומא סלימאן: בסדר, אמרת את זה.
מיכל רוזין: מה שמגיע מגיע לשני הכיוונים.
עאידה תומא סלימאן: בסדר, אני רוצה להמשיך ואתן קוטעות את חבל המחשבה שלי.
עאידה תומא סלימאן: אני חושבת שאנחנו צעדנו צעד אחד קדימה.
עאידה תומא סלימאן: יש לכן, נכון, הממונות היום או האחראיות אין בידיהן את הכלים עדיין או את השיניים כדי להטיל סנקציות על המטריד.
עאידה תומא סלימאן: אבל מצד שני יש לכן את היכולת גם לעשות את כל פעולות המניעה שלא נעשו מקודם בתוך התעשייה ואי אפשר לזלזל בזה.
עאידה תומא סלימאן: כי אני בעיניי, שאנשים ידעו שיש איזשהו מעגל תומך ויש איזשהי אווירה שמשתנה זה העיקר בלהתחיל להתלונן.
עאידה תומא סלימאן: זה יקח עוד זמן, יקח פחות זמן אבל זה יגיע באיזשהו שלב.
עאידה תומא סלימאן: טוב שזה לא הגיע, בוא נגיד, ולא ידעתם מה לעשות איתו.
עאידה תומא סלימאן: כלומר שהגיעו תלונות ועמדתן חסרות אונים מולן ולא יכולתן לעשות משהו.
עאידה תומא סלימאן: אני חושבת שצריך לחשוב על איך מפתחים את היכולת הזו בלהגיב לתלונה וכן שיהיו סנקציות או מחיר שישלמו המטרידים, אני לא אשתמש במילה של סנקציות, אלא מחיר שישלמו המטרידים על ההטרדה שהם עשו.
עאידה תומא סלימאן: עניין הסכמי העסקה ולצרף את האמנה או לפחות שיכללו הסכמי העסקה איזשהו סעיף או שניים שיגידו במקום העבודה הזה שאתן מתקבלות אליו אנחנו לא נסבול הטרדות מיניות ואנחנו פותחות את ה - - -אני לא יודעת, איזשהי אמירה בתוך ההסכם.
עאידה תומא סלימאן: אני יודעת שזה אולי השלב השני שצריך להאבק עליו אבל עצם העובדה שיש אמנה ועדיין יש גוף אחד שהוא הגוף העיקרי שעדיין לא חתם עליה, שזה איגוד המפיקים, זה אומר דרשני.
עאידה תומא סלימאן: וזה אומר שחייבים להתערב במקרה הזה כי אי אפשר למשוך שנתיים וחצי בלהגיד רוצים לחתום אבל.
עאידה תומא סלימאן: רוצים לחתום, תגידו מה האבל, ניתן לכם תשובות ואני בטוחה שנמצא דרך כמו שמצאנו עם חברות משכנות שלקחו על עצמם את החובה המוסרית אפילו לפני שמשרד השיכון לקח על עצמו.
עאידה תומא סלימאן: אנחנו נעשה אותו דבר גם עם איגוד המפיקים ואני אכנס את פגישת העבודה שדיברנו עליה ולא תהיה הרבה סחבת בנושא הזה.
עאידה תומא סלימאן: בעניין משרד התרבות אני חושבת שבגלל שהיה לשרה תרומה בלהגיע לאמנה הזו ואני בטוחה שהיא מתגאה שהיה לה החלק הזה ובצדק אני חושבת שהגיע הזמן וכפי שאני מכירה אותה כשהיא רוצה לדחוף משהו היא כן עושה את זה, אני חושבת שאולי כדאי, ואנחנו נעביר את זה במכתב לשרת התרבות, אולי כדאי באמת לשקול איזשהי אמירה, קמפיין, משהו שייצא מהשרה מכוון לכלל העסקנים בתעשיית הקולנוע, מזכיר להם את האמנה, מזכיר לאלה שעוד לא חתמו שהם עוד לא חתמו ומזכיר לעובדות ולעובדים ולמועסקים ולמועסקות שיש כתובת ואי אפשר לסבול את זה.
עאידה תומא סלימאן: ואני חושבת שזה נושא שכדאי מאוד שתהיה לשרה אמירה בו ויביא לה, אני חושבת, הרבה אהדה שאולי לא ציפתה לה.
עאידה תומא סלימאן: ואני חושבת שזה חשוב מאוד.
עאידה תומא סלימאן: אני נועלת את הישיבה ואתם תקבלו הזמנה.
מירב בן ארי: בוקר טוב, אני אפתח את הוועדה לקידום מעמד האישה ושוויון מגדרי.
מירב בן ארי: היום ה-19 בפברואר, 2018, ד' באדר, תשע"ח.
מירב בן ארי: הנושא הוא דיווח על ביצוע הוראות סעיף 9א לחוק הספורט בדבר ייצוג הולם.
מירב בן ארי: בוא נתחיל עם דודו מלכא, סגן ראש מנהל הספורט, בבקשה אדוני.
<דודו מלכא: קודם כל תודה לכולם ולכולן.
<דודו מלכא: זה מספר שנים שאנחנו אוכפים במבחן התמיכה, מחייבים, ישנו כלל, אני אגיד אותו תיכף, שיהיו מספר חברות הנהלה בבורד של ההנהלה של איגודי הספורט.
<דודו מלכא: יש היום כ-60 איגודי ספורט שהם נתמכים ומה שאנחנו עושים אנחנו מוודאים במבחן התמיכה כתנאי סף.
<דודו מלכא: התנאי אומר שמספר חברות ההנהלה יהיה כאחוז הספורטאיות באיגוד.
<דודו מלכא: ואם, חלילה, באיזשהו איגוד אין בכלל, למרות שהיום אין דבר כזה, כמו אגרוף, האבקות, דברים כאלה, היום גם שם יש ספורטאיות, אז הם מחוייבים בחברת הנהלה אחת.
<דודו מלכא: האחוז שנקבע לפי מספר הספורטאיות הוא זה שמחייב אותם שמספר חברות ההנהלה יהיו בהנהלה.
<דודו מלכא: ברגע שאחוז הנשים הוא גבוה כמו בהתעמלות אנחנו מחייבים 30%.
<דודו מלכא: זאת אומרת, הנמוך מביניהם: או 30% או אחוז הספורטאיות.
<דודו מלכא: לשמחתנו, יש לא מעט איגודים ששינו את התקנון וכבר עכשיו יש בתקנון שלהם בבחירות מחייבים מספר חברות הנהלה.
<דודו מלכא: זאת אומרת, אם אני לוקח עכשיו את הג'ודו, בג'ודו חברי הנהלה שנבחרים עם עשרה חברים, מחייבים שיהיו שם שלוש חברות מראש.
<דודו מלכא: הם לא לקחו שום סיכון, אחוז ספורטאיות, לא אחוז ספורטאיות, הם מחייבים שיהיו לפחות שלוש.
<דודו מלכא: וברגע שנבחרים הם באופן טבעי משריינים את השלושה מקומות האלה לנשים.
<דודו מלכא: היום, אני יכול לדווח לכם שמלבד שני איגודים, אני מניח שהם יתקנו את זה, זה גולשי גלים וכדור יד, כל האיגודים עומדים בתנאי הסף הזה - - -
מירב בן ארי: דווקא גולשות, יש הרבה גולשות גלים.
<דודו מלכא: נכון מאוד אבל כן, אני מניח שזה רק עניין של התנהלות, זה קורה.
מירב בן ארי: תגיד אבל גולשי גלים וכדור יד לא כפופים לאילת?
<דודו מלכא: גולשי גלים לא.
<דודו מלכא: גולשי גלים ב-2020 יהיו בטוקיו- - -
מירב בן ארי: באולימפיאדה.
<דודו מלכא: וזו החלטה שלהם.
<דודו מלכא: יש חמשה איגודים שיהיו גם שהיו באילת והם יהיו בטוקיו ומלבד גולשי גלים הם החליטו להמשיך להשאר באילת ואם יהיה להם ספורטאי הם ישגרו אותו דרך הוועד האולימפי.
<דודו מלכא: גולשי גלים לעומת זאת קיבלו החלטה לצאת מאילת ולהתחבר לוועד האולימפי.
<דודו מלכא: אבל אני מניח שזה רק עניין של התנהלות, ברגע שהם יהיו מודעים לזה שהם הופכים להיות גדולים - - -
מירב בן ארי: בג'ודו אני מבינה אבל איך - - - בכל ענף ספורט אולימפי בעצם יש לך ייצוג הולם לנשים?
<דודו מלכא: לא רק אולימפי, אולימפי ולא אולימפי.
מירב בן ארי: כל ענף ספורט שיש בארץ.
<דודו מלכא: כל ה-60 ענפי ספורט הנתמכים, להוציא גולשי גלים וכדור יד.
<דודו מלכא: כדור יד נבחר לאחרונה יושב ראש ועד עובדי חשמל, מיקו צרפתי, הוא ממש נכנס לתפקידו.
<דודו מלכא: אני בטוח שהוא יקח את הדברים לידיים - - -
מירב בן ארי: לאן הוא נכנס?
<דודו מלכא: להיות יושב ראש איגוד הכדור יד.
<דודו מלכא: אני מניח שהוא יעשה מיד את השינוי המתבקש.
<דודו מלכא: עוד איגוד אחד, קייקים, שהם ממש לפני אסיפה כללית לאישור, כבר יש להם את המועמדת והם יתקנו את זה.
מירב בן ארי: אז אולי הוועדה צריכה לפנות לשני האיגודים האלה במכתב ולבקש מהם להחיל את סעיף 9א על הייצוג הולם.
<קריאה: יש איזה אישה שהיא יושבת ראש?
<דודו מלכא: כן יש אחת, באיגוד הכדור מים.
<דודו מלכא: יש היום ארבע מנכ"ליות שהן מנהלות את האיגודים בענפים האולימפיים ויש יושבת ראש אחת של איגוד הכדור מים.
<דודו מלכא: זה משהו שפעם כמעט ולא היה אבל לאט לאט אנחנו רואים שיש איזשהי עלייה מסויימת.
מירב בן ארי: איפה יש מנכ"ליות?
<דודו מלכא: בהחלקה על הקרח, איגוד שיט שזה איגוד חזק מאוד, התעמלות - - -
מירב בן ארי: ועכשיו אמרת, וכדור מים.
<דודו מלכא: לא, כדור מים ויש עוד אחת, תיכף אני - - -
<קריאה: בכדור מים זה יושב ראש - - -
<דודו מלכא: בכדור מים זה יושב ראש, כן.
מירב בן ארי: כל ה-60 איגודים, כל האיגודים צריכים לדווח לוועדה לפי החוק.
מירב בן ארי: ורק חמשה דיווחו לנו: איגוד הגולף, איגוד החתירה, מה זה קרלינג?
<דודו מלכא: קרלינג זה - - -
<קריאה: יש דבר כזה בארץ?
<דודו מלכא: יש בארץ, זה עכשיו באולימפיאדת החורף אני התוודעתי לזה שזה אחת התחרויות עם האינטלגנציה הגבוהה מאוד בכדי לנצח אז שם כל מיני - - -
<קריאה: זה כמו איי רובוט שעם - - -
מירב בן ארי: אה אוקיי, יפה שהם דיווחו לוועדה.
<דודו מלכא: הם מאוד מסודרים דרך אגב.
מירב בן ארי: זה נראה ככה.
מירב בן ארי: והגולף דיווחו והתאחדות ישראלית לספורט נכים ואיגוד ההתעמלות הם באמת דיווחו, חמשה מתוך 60.
<דודו מלכא: דרך אגב, הגולף גם כן יש מנכ"לית.
מירב בן ארי: בגלל זה היא דיווחה כנראה.
מירב בן ארי: אבל תגיד, איפה כל השאר, למה הם לא מדווחים לנו על הייצוג הולם?
<דודו מלכא: אין לי בעיה להוציא להם מכתב.
מירב בן ארי: מי מפקח על זה שהם ידווחו לוועדה, אנחנו?
<דודו מלכא: אם אתם הייתם אומרים לי שאתם רוצים את עזרתי הייתי עושה את זה.
<דודו מלכא: אף אחד לא פנה אליי לפנות אליהם.
מירב בן ארי: אוקיי, אז מנהל הספורט שאחראי על האיגודים יפנה בבקשה לכל אותם 55 איגודים שאתה בטח בקשר רצוף איתם ויגיד להם שיש סעיף 9א שזה חוק הספורט והוא מחייב אותם פעם בשנה לדווח לוועדה על ייצוג הולם.
מירב בן ארי: גם אם מאוד עסוקים שידווחו לוועדה.
מירב בן ארי: יש פה רק חמשה ארגונים, קצת - - -
<דודו מלכא: זה חמור מאוד בעיניי.
מירב בן ארי: חמור מאוד, כן, גם נמוך מאוד.
<דודו מלכא: השאלה אם הייתה פנייה אליהם או ש- - -
מירב בן ארי: וודאי, כן, הוצאנו לכבוד איגודי הספורט הוצאנו ב-4 בפברואר לכולם, הנה אני רואה את המכתב גם.
מירב בן ארי: יו"ר הוועדה העבירה בקשה לקבלת דיווח על יישום הסעיף בחוק ב-2016 ונתנו להם תזכורת ב-2017 ועוד פעם ב-2018 אבל הם ממש עסוקים בשביל לדווח.
מירב בן ארי: אז בואו, מנהל הספורט הוא הגוף הרגולטרי, בבקשה לפנות לאיגודים ולהגיד להם שעד מרץ 2018 הם צריכים לדווח לוועדה כפי שמצופה מהם וכפי שהחוק כותב.
<דודו מלכא: לשמחתנו אין להם ברירה, הם לא יכולים לקבל תמיכה - - -
מירב בן ארי: אם הם לא מדווחים?
<דודו מלכא: לא, אנחנו - - - הם חייבים לדווח.
<דודו מלכא: בדיווח אנחנו בודקים שמספר חברות ההנהלה הוא הולם את תנאי הסף של המבחן תמיכה הזה.
<דודו מלכא: אם הם לא עומדים אז הם לא מקבלים כסף.
<דודו מלכא: ככה שכולם דיווחו, בלי יוצא מן הכלל.
מירב בן ארי: הם בעצם מדווחים לך על העניין של הייצוג ההולם כדי לקבל תמיכה.
<דודו מלכא: כן
מירב בן ארי: אז למה הם בעצם עושים העתק לוועדה לקידום מעמד האישה?
<דודו מלכא: לטעמי זה בשנייה ורבע הם יכולים לעשות.
<דודו מלכא: יש להם רשימה - - -
מירב בן ארי: כן, הם כבר מדווחים לך, ככה הם מקבלים תמיכות.
<דודו מלכא: ברור, יש להם רשימה - - -
מירב בן ארי: הפיקוח שלו הוא בעצם שהוא לא נותן תמיכה אם אין דיווח על ייצוג הולם.
<קריאה: זה סוף התמיכה, כן.
מירב בן ארי: אז למה הם לא מעבירים?
<דודו מלכא: הם מדווחים את השמות של חברות וחברי ההנהלה, מספר תעודת זהות, ואנחנו בודקים שזה כאחוז הספורטאיות - - -
<מאירה בסוק: אבל מנהל הספורט היה צריך לדווח לא? - - - האיגוד - - -
<דודו מלכא: לא כתוב - - - שלא אנחנו, האיגודים צריכים לדווח.
מירב בן ארי: רגע, אני רוצה להבין את שרשרת המזון פה.
מירב בן ארי: האיגוד מדווח אליך שהוא עומד בסעיף 9א'.
<דודו מלכא: נכון.
מירב בן ארי: ולפי זה אתה מחליט אם יש תמיכות.
מירב בן ארי: כל ה-60 איגודים דיווחו לך?
<דודו מלכא: כן, כולם.
מירב בן ארי: אז למה הם לא שלחו אלינו?
מירב בן ארי: זה מה שהחוק כותב להם.
מירב בן ארי: כתוב: "גופי הספורט ידווחו בכתב אחת לשנה לוועדה לקידום מעמד האישה ולשוויון מגדרי של הכנסת על ביצוע הוראות סעיף זה לא יאוחר מיום 21 בדצמבר של שנת הדו"ח".
מירב בן ארי: האיגודים לא נתנו לנו דיווח לשנת 2017.
מירב בן ארי: אנחנו מבקשים לקבל תוך - - - אם כבר שלחו לך - - -
<דודו מלכא: שום בעיה.
<דודו מלכא: אני אוציא תזכורת.
מירב בן ארי: הוראה של דודו מלכא סגן ראש מנהל הספורט לכל האיגודים תצא ואנחנו נקבל דיווח לוועדה.
מירב בן ארי: עוד משהו דודו?
<דודו מלכא: זה הדבר שאנחנו עושים בכיוון.
<דודו מלכא: אני יכול לדווח גם כאיש הקשר בין המשרד לאתנה שיש איזשהי התקדמות, איטית, אבל יש התקדמות ביחס של מספר הספורטאיות לספורטאים.
<דודו מלכא: אני אומר במרכאות, לצערנו, ככל שמספר הספורטאיות גדל גם בנים מן הסתם גם כן המספר שלהם גדל אבל באופן יחסי מספר הנשים או הנערות גדל טיפה יותר מאשר הבנים.
<דודו מלכא: זאת אומרת, הפער הצטמצם, היום אנחנו עומדים על 21.5% בערך, 22%, מה שפעם היה אחוזים בודדים אנחנו היום מגיעים ל-22% - - -
מירב בן ארי: שזה טוב אבל לא מספיק.
<דודו מלכא: הפעילות של אתנה משרישה ומצליחה לגרום לזה ש- - -
מירב בן ארי: המועצה להסדר ההימורים בספורט, מאיר ברדוגו, אתה רוצה להתייחס?
<מאיר ברדוגו: אין לי הרבה מה להתייחס, אני יכול לדבר רק בשם המועצה להסדר ההימורים ולספר שמתוך ששה סמנכ"לים בהנהלה הבכירה שלנו יש ארבע נשים.
<מאיר ברדוגו: הדירקטוריון שלנו - - - ייצוג על פי החוק, דירקטוריון שלא כמובן המועצה ממנה אלא השרים.
<מאיר ברדוגו: אני יכול להוסיף ולהגיד שבנוהל גיוס וקליטה של המועצה אצלנו אנחנו מחוייבים לפעול למימוש חובת הייצוג ההולם של נשים.
<מאיר ברדוגו: יש איסור אפליית עובדים או מועמדים לעבודה על רקע מין, נטייה מינית ובנסיבות העניין המועצה אמורה לפעול על פי הכלל של העדפה מתקנת כדי לנקוט את כל האמצעים הנדרשים שיש בהם כדי לאפשר ולעודד ייצוג הולם.
<מאיר ברדוגו: הכלל של העדפה מתקנת כמובן חל כשמדובר במועמדים בעלי כישורים דומים לכישורים של המועמדים האחרים.
מירב בן ארי: רציתם להתייחס?
<שרון זאבי: אני פה מטעם ההתאחדות לכדורגל ואני גם מנהלת אגף כדורגל נשים ורכזת באתנה בהתאחדות לכדורגל.
<שרון זאבי: הבאנו את הדיווח, אני חייבת לציין שלראשונה קיבלנו את המכתב בפברואר ובאמת הכנו את המסמך והבאנו אותו לפה, לפגישה הזאת.
<שרון זאבי: לא התקבל מכתב לפני זה - - -
מירב בן ארי: היא אומרת שהם לא קיבלו.
<שרון זאבי: אחרת מן הסתם היינו - - -
<קריאה: תמתינו בסוף הדיון אנחנו - - - בדיוק מה - - -
<שרון זאבי: אין בעיה.
<שרון זאבי: אז יש פה את הדיווח אני אגיש לכם אותו.
<שרון זאבי: בהתאחדות לכדורגל מועסקות 21 נשים מתוך 51 עובדים סך הכל.
<שרון זאבי: מתוך שני סמנכ"לים אחת מהם אישה.
<שרון זאבי: ויש חמש מנהלות אגפים מתוך 13 אגפים.
מירב בן ארי: התאחדות הכדורגל נשים?
<שרון זאבי: לא, התאחדות לכדורגל בכלליח.
מירב בן ארי: התאחדות לכדורגל בכלל יש 21 מתוך 50 עובדים שהם נשים.
<שרון זאבי: מתוכם יש לנו 4 מנהלות אגפים מתוך 13 אגפים וסמנכ"לית אחת מתוך שניים.
מירב בן ארי: של כל ההתאחדות לכדורגל.
<שרון זאבי: של כל ההתאחדות, כן.
מירב בן ארי: יש שני סמנכ"לים להתאחדות לכדורגל ואחת מהם אישה.
מירב בן ארי: מי זו?
<שרון זאבי: טלי אורי ויטו, סמנכ"לית כספים.
מירב בן ארי: יפה, אז למה לא קיבלנו את זה.
מירב בן ארי: לא קיבלת פנייה של הוועדה?
<שרון זאבי: קיבלנו ב-4 בפברואר והכנו אותה לפגישה היום.
מירב בן ארי: קודם כל תודה שבאת, שרון, באמת כי אנחנו קצת פה.
מירב בן ארי: דווקא הענפים הגדולים אנחנו לא יודעים מה קורה.
מירב בן ארי: לא בכדורסל, לא בכדורגל.
מירב בן ארי: עכשיו באת ועשית לנו קצת סדר.
<שרון זאבי: רק אם אפשר עוד ציטוט אחרון.
<שרון זאבי: בשנים 2016-17 החלו לעבוד בהתאחדות חמש נשים מתוך 11 עובדים שגוייסו.
מירב בן ארי: בתור איזה תפקידים?
<שרון זאבי: אחת מנהלת אגף רפואי וכל השאר אם זה ברישום אם זה - - - רוב התפקידים בהתאחדות הם או ההתעסקות סביב הרישום - - -
מירב בן ארי: איך את רואה את ההעדפה המגדרית אצלכם בהתאחדות לכדורגל?
<שרון זאבי: לחיוב.
<שרון זאבי: חייבת לשים לב - - -
מירב בן ארי: זאת אומרת זה דבר שהוא ניכר כשמגיעים - - -
<שרון זאבי: כן, את יכולה לראות שיש גם הסמנכ"לית כספים, זה תפקיד מאוד בכיר, גם המנהלת שיווק, מנהלת רכש, מנהלת אגף רפואי, מנהלת אגף נשים.
<שרון זאבי: סך הכל בתפקידים מאוד מאוד בכירים יש נשים ואנחנו גם מרגישות שאין, ההיפך - - -
מירב בן ארי: את יודעת מה קורה בכדורסל?
מירב בן ארי: דודו, אתה יודע מה קורה?
מירב בן ארי: כי דווקא בכדורגל זה נראה.
<דודו מלכא: לא.
<שרון זאבי: זה מבנה ארגוני קצת אחר.
<דודו מלכא: בכדורסל יש כ-4000 כדורסלניות ביחס ל-30,000 כדורסלנים בסך הכל.
מירב בן ארי: מבחינת ההנהלה?
<דודו מלכא: בהנהלה הם צמצמו את ההנהלה ל-28 והם קיבעו את מספר חברות ההנהלה שזה יהיה 30%.
<דודו מלכא: לא, לא, סליחה, הם לא קיבעו את זה אלא הם וידאו שהאחוז שנדמה לי שהוא 21% או 22% הם אפילו מינו חברות הנהלה שטיפה מעל האחוז בכדי לא לסכן את זה.
<דודו מלכא: יש להם - - -
<דודו מלכא: אני אומר את זה מהזיכרון אבל כמעט ודאי שזה העניין הזה.
מירב בן ארי: טוב, אז אנחנו גם סומכים על הזיכרון הטוב שלך אבל אנחנו גם רוצים בבקשה התייחסות בכתב כמו ששרון באה לכאן ועשתה.
מירב בן ארי: אנחנו רוצים, שרון, בכתב לוועדה או שיש לך פה - - - צריך להגיש מכתב רשמי של ה- - - כמו שכולם שלחו.
<שרון זאבי: הכנו את הכל, כן.
מירב בן ארי: עוד הערות, התייחסויות?
מירב בן ארי: אוקיי אז אני ברשות
מירב בן ארי: כם אסכם את הדיון.
<מאירה בסוק: השאלה שלי, אתה אמרת שבכל איגודי הספורט יש נשים.
<מאירה בסוק: איזה תפקיד הן ממלאות?
<מאירה בסוק: תפקידים בכירים בתוך ההנהלה, נגיד כמו שאמרה בהתאחדות הכדורגל, אחת סמנכ"לית כספים, האם יש להן תפקידים מוגדרים?
<מאירה בסוק: אני אגיד לך למה אני שואלת את זה כי מה שאני מרגישה ואולי זה לא כל כך קשור לקטע של הייצוג אבל אם יהיה ייצוג יותר גדול אז אולי גם הם יקבלו תמיכות כספיות יותר גדולות.
<מאירה בסוק: האם יש איזשהו קשר בין זה שיש ייצוג הולם לבין זה שנותנים יותר כספים לנשים באיגודי הספורט השונים.
<דודו מלכא: לא נערבב בין שני הדברים.
<מאירה בסוק: אתה אומר שזה לא קשור?
<מאירה בסוק: הלא המטרה של הייצוג הולם זה לתת יותר כוח לנשים בכל מיני מקומות.
<דודו מלכא: אנחנו מבחינה תקציבית מעודדים ונותנים מקדמים לספורט נשים.
<דודו מלכא: כלומר, בניקוד ספורטאית מקבלת נקודה וחצי לעומת נקודה לספורטאי, זה ככלל.
<דודו מלכא: גם ההישגים וגם עצם זה שספורטאים קיימים, זה דבר אחד, וזה לא קשור לייצוג הולם.
<דודו מלכא: מה שאת אמרת לגבי מה התפקידים שלהם - יש הנהלה, הנהלה זה חברים שמשפיעים על החלטות של האיגוד.
<דודו מלכא: זה לא בעלי תפקידים, זה לא סמנכ"ל.
<דודו מלכא: סמנכ"ל זה בעל משרה, זה משהו אחר לגמרי.
<דודו מלכא: ולכן אנחנו מוודאים שאלה שמקבלים את ההחלטות יהיו לפחות 30% מהם נשים ולא יהיה מצב שכל חברי ההנהלה הם - - -
<סוזי יוגב: שלום, שמי סוזי יוגב, אני מהוועד האולימפי.
<סוזי יוגב: הוועד האולימפי בישראל, כפי שידוע, מהווה הגוף העליון שמאגד את כל הענפים האולימפיים בישראל והוועד האולימפי החליט להקים גוף לקידום שוויון מגדרי בוועד האולימפי בכל ההיבטים לרבות כמובן ייצוג הולם אבל זה מתייחס גם לנושא המדיניות בוועד האולימפי, נושא התקציב, סביבת האימון בטוחה ומכבדת.
<סוזי יוגב: כמובן כל ההיבטים שקשורים לייצוג הולם גם באיגודים וגם בקרב מאמנות.
<סוזי יוגב: אני יכולה לספר שכיום יש קורס חדש של מאמנים בכירים בוועד האולימפי ש-40% מתוכם של החניכות בקורס הזה הן נשים וכמובן היינו רוצים לראות אותן יותר בכל ההיבטים: זה בתקשורת הספורטיבית, זה כמאמנות, זה כשופטות.
<סוזי יוגב: יש שורה רחבה מאוד של פעילויות שנדרשות לעניין הזה.
מירב בן ארי: מה רציתם עוד להוסיף?
<שיראל טויטו: שלום, שיראל טויטו מהתאחדות לספורט נכים וגם הוועד האולימפי.
<שיראל טויטו: אצלנו אין לנו סמנכ"ל, יש לנו את המנכ"ל, הגשנו את הדו"ח.
מירב בן ארי: ההתאחדות הישראלית לספורט נכים, כן.
<שיראל טויטו: מבחינת ראשי אגפים יש לנו את לימור גולדברג, יש לנו מנהלת פרוייקטים ועתודות.
<שיראל טויטו: יש לנו מבחינת המדיה אישה שאחראית על כל המדינה.
<שיראל טויטו: מבחינת נשים מועסקות אנחנו השנה, 2017, זה 16 מתוך 30.
<שיראל טויטו: ומבחינת עובדים שהתחילו לעבוד ב-2017 שתי נשים לעומת שלושה גברים.
מירב בן ארי: 16 נשים מתוך 30.
<שיראל טויטו: כן.
מירב בן ארי: קודם כל אני מבקשת מסגן ראש מנהל הספורט, משרד התרבות והספורט, להורות לכלל האיגודים, מלבד החמשה שאמרתי לך להעביר לוועדה עד הראשון במארס דיווח על יישום הוראות סעיף 9א לחוק הספורט שעניינו ייצוג הולם.
מירב בן ארי: אני רוצה גם לחדד, דודו, שמעתה והלאה כל פעם שהם שולחים אליך הם צריכים לשלוח העתק לוועדה, זה החוק, הם חייבים לעשות את זה.
מירב בן ארי: זה חלק מהסיבה שהם מקבלים תמיכות.
מירב בן ארי: אם הם לא עושים צריך לקחת את זה בחשבון.
מירב בן ארי: לא צריך שוב לכנס את הוועדה הזאת בסוף מארס כדי לבדוק.
מירב בן ארי: כשיגישו בכתב, זה פשוט, יש מיילים, היום זה קל.
מירב בן ארי: אנחנו נפנה לאיגוד גולשי הגלים ואיגוד, יש יו"ר חדש לכדור יד, בבקשה לפעול להתאמת ייצוג נשי, בטח את שדיברת על הוועד האולימפי, יש פה את האיגוד שהולך לאולימפיאדה בטוקיו, לא יכול להיות שהוא הולך בלי ייצוג נשי, זה תנאי סף למבחן תמיכה, חשוב שהם יידעו את זה, מנהל הספורט בטח יודע את זה.
מירב בן ארי: חשוב שגם הארגון יידע, יש כאן שני ארגונים.
מירב בן ארי: הכדור יד זה כבר באולימפיאדה?
מירב בן ארי: ובשניהם אין ייצוג נשי, זה בעיה.
מירב בן ארי: תבדקי את זה גם אצלכם.
מירב בן ארי: הכדור יד כבר בוועד האולימפי, חשבתי לרגע שלא, וגולשי הגלים נכנסים, והם חייבים ייצוג הולם אצלם לנשים, זה תנאי סף.
<סוזי יוגב: השאלה אם יש נשים שעובדות בקריטריון של הוועד האולימפי אבל צריך באמת - - -
מירב בן ארי: אין שום בעיה עם נשים לא בכדור יד ולא בגלישת גלים, זה שני ענפי ספורט שיש בהם הרבה נשים, אני לא מצליחה להבין למה זה לא קורה פשוט מבחינת ההנהלה.
מירב בן ארי: זה לא שזה ספורט ללא נשים, להיפך, ממש בדיוק הפוך.
מירב בן ארי: הוועדה מבקשת ממנהל הספורט להעביר לוועדה, וזה גם חשוב דודו, רשימה מסודרת של כלל האגודות עם מיילים וטלפונים מי עומד בראשם, זה חסר לנו.
מירב בן ארי: יש לנו היום רשימה, היא דיי לא מעודכנת.
מירב בן ארי: לשלוח אלינו.
מירב בן ארי: אני מבקשת לעשות את זה, נקבל את העדכון וכך לא נצטרך לכנס את הוועדה שוב כדי לבדוק למה לא הגיע.
עאידה תומא סלימאן: התאריך היום 14 לפברואר 2018.
עאידה תומא סלימאן: אנחנו דנים היום בטפול מערכת החינוך בהטרדות מיניות.
עאידה תומא סלימאן: חבר הכנסת מוסי רז ביקש לקיים את הדיון הזה, ואני יודעת שזה לקח קצת זמן.
מוסי רז: יש הטרדות בכל המערכות.
עאידה תומא סלימאן: זהו כמעט אין שבוע שעובר שאנחנו לא דנות בנושא הטרדות מיניות מזוויות שונות.
עאידה תומא סלימאן: אתמול היה לנו דיון לציון שנה לחתימת האמנה למניעת הטרדות מיניות בתעשיית הקולנוע והיה דיון מרתק ומעניין והזדמן שזה בדיוק יום לפניו בהוליווד יצאו גם הם באמנה שתנסה למנוע את ההטרדות המיניות כתגובה לקמפיין Me Too ובניסיון לעקור את התופעה או לפחות לנסות למגר אותה.
עאידה תומא סלימאן: אני יודעת שגם כן הדיון מתייחס למערכת החינוך ואני רואה שיש לנו היום גם נציגות ממשרד החינוך.
עאידה תומא סלימאן: אני השתתפתי בדיונים בוועדת החינוך בנושא הזה אבל עדיין יכול להיות שכמה שיהיו יותר דיונים וכמה שיהיו יותר ועדות מעורבות בדיונים האלה, זאת המטרה שאנחנו רוצים להגיע אליה.
עאידה תומא סלימאן: חבר הכנסת מוסי רז בבקשה תפתח.
מוסי רז: תודה חברת הכנסת עאידה סלימאן.
מוסי רז: אני ביקשתי לקיים את הדיון הזה לאור מספר דברים שהתרחשו בשבועות האחרונים, אולי הייתי אומר יש גם יותר עצובים וגם יותר משמחים.
מוסי רז: כמובן בתקשורת נחשפה האאוטינג שעשה אסף הראל וכמובן הסיפור של בועז ארד שחשפו איזה שהוא קצה קרחון והרי ברור שלצערנו הרב דברים כאלה לא קרו רק בבית ספר אחד, גם אם התייחסו לבית ספר מאוד מסוים.